কিছুদিন আগেই ভারী গোলাবর্ষণে পাক বাহিনীর একাধিক বাঙ্কার গুঁড়িয়ে দিয়েছে ভারত। নিয়ন্ত্রণরেখা বরাবর ভারতীয় ঘাঁটি  লক্ষ্য করে পাকিস্তান হামলা চালিয়েই যাচ্ছে। বৃহস্পতিবার বড়সড় জবাব দিল ভারত। নিহত কমপক্ষে পাঁচ পাক সেনা। জখম অনেকে।
বৃহস্পতিবার সকাল থেকেই পাকিস্তান বিনা প্ররোচনায় ভারতীয় বাহিনীর চৌকি লক্ষ্য করে হামলা চালায়া। পুঞ্চের কৃষ্ণঘাটি সেক্টরে এবং রাজৌরির নৌশেরা সেক্টরে পাক বাহিনী গোলাবর্ষণ শুরু করেছিল। তাতে এক শ্রমিকের মৃত্যু হয়। জখম হন দুই বিএসএফ জওয়ান। এর পরেই জবাব দেন ভারতীয় জওয়ানরা। উত্তপ্ত হয়ে ওঠে নিয়ন্ত্রণরেখা এলাকা। ভারত-পাকিস্তানের মধ্যে প্রবল গোলাগুলি চলে। প্রতিরক্ষা মন্ত্রক সূত্রে জানা গিয়েছে, পুঞ্চ এবং রাজৌরি সেক্টরে পাক বাহিনী মর্টার শেলিং করে। এর পরে ভারতীয় বাহিনী পাকিস্তানের ভিমবের ও বট্টল সেক্টরে পাল্টা জবাব দেয়। তাতেই বি‌ধ্বস্ত পাক বাহিনী।